b'\n_START_ARTICLE_\nAnna Jagiellonica\n_START_SECTION_\nBakgrunn\n_START_PARAGRAPH_\nAnna var eldste datter til den polske kong Sigismund I og hans gemalinne Bona Sforza. Ved sin fars d\xc3\xb8d i 1548 bosatte hun seg med moren i Masovia. Hun flyttet i 1558 til Vilna, og i 1564 til Plock. _NEWLINE_I sin brors regjeringstid begynte hun stadig mer \xc3\xa5 ble betraktet som en politisk faktor p\xc3\xa5 grunn av brorens barnl\xc3\xb8shet. Anna mottok flere forslag om ekteskap, blant annet i 1565 fra Magnus av Danmark, men intet av dette ble det noe av.\n_START_SECTION_\nEtter Sigusmund IIs d\xc3\xb8d\n_START_PARAGRAPH_\nAnnas posidjon ble viktig da hennes bror kong Sigismund II August d\xc3\xb8de i 1572. Polen valgte da Henrik III av Frankrike til konge p\xc3\xa5 betingelse av at han giftet seg med Anna. Henrik innfridde imidlertid aldri sitt l\xc3\xb8fte.\n_START_SECTION_\nKonge av Polen, s\xc3\xa5 kong Stefans ektefelle\n_START_PARAGRAPH_\nI \xc3\xa5r 1575 ble Anna valgt til konge av Polen og storfyrstinne av Litauen. I 1576 giftet hun seg med den nyvalgte kongen, Stefan B\xc3\xa1thory (1533\xe2\x80\x931586). Stefan hadde likesom Henrik blitt valgt til monark p\xc3\xa5 vilk\xc3\xa5ret at han giftet seg med Anna, og han holdt dette l\xc3\xb8fte. _NEWLINE_Anna fikk i egenskap av gemal tittelen fyrstinne av Transsylvania. Anna fikk ingen barn. Ekteskapet var etter det som sies ufullbyrdet, og et rykte gikk om at hun hver natt forgjeves ventet p\xc3\xa5 Stefan. Anna ble ikke ansett som attraktiv men ble beskrevet som stygg, og hennes relasjon til Stefan var d\xc3\xa5rlig. Rent formelt ble Anna betraktet som Stefans medregent. I realiteten fors\xc3\xb8kte Stefan \xc3\xa5 holde henne utenfor statsaff\xc3\xa6rene s\xc3\xa5 meget som mulig, og Anna lyktes aldri \xc3\xa5 skaffe seg noen egen maktposisjon. _NEWLINE_Hun var kjent for sin st\xc3\xb8tte til universitetet i Krakow. Anna beskrives som en viljesterk person. Hun var en overbevist katolikk og st\xc3\xb8ttet motreformasjonen, blant annet i Masovia, der protestantismen skal ha tapt sin innflytelse p\xc3\xa5 grunn av henne._NEWLINE_Det gikk rykter om at Stefan planla \xc3\xa5 skille seg fra henne, men ingen slike planer ble noensinne lagt frem eller p\xc3\xa5vist i ettertid som \xc3\xa5 ha v\xc3\xa6rt reelle._NEWLINE_Hun tok ansvaret for Erik XIVs og Karin M\xc3\xa5nsdotters s\xc3\xb8nn Gustav Eriksson Vasa da han ble sendt bort fra Sverige av landets dronning, hennes s\xc3\xb8ster, Katarina Jagellonica.     _NEWLINE_Annas arving var Sigismund Vasa, s\xc3\xb8nn av hennes yngste s\xc3\xb8ster, dronning Katarina Jagellonica av Sverige. Etter sin Sigismunds bortgang \xc3\xa5r 1586 fors\xc3\xb8kte Anna \xc3\xa5 beholde sin stilling som monark, ettersom hun ikke hadde v\xc3\xa6rt bare dronninggemal men formelt var blitt valgt til medregent og regjerende dronning i 1575. Hun lyktes imidlertid ikke \xc3\xa5 hevde sine rettigheter, men ble tvunget til \xc3\xa5 avsverge seg sin stilling og sin rett til kronen. Hun gav i stedet sin st\xc3\xb8tte til sin s\xc3\xb8sters\xc3\xb8nn Sigismund som kandidat for den polske tronen, da som Zygmunt III Waza. Hun motsatte seg en kandidat av \xc3\xa6tten Habsburg og st\xc3\xb8ttet fremgangsrikt Sigismund i forhandlingene._NEWLINE_Anna tilbragte resten av sitt liv ved hoffet. Hun motsatte seg Sigismunds giftem\xc3\xa5l med Kristina av Holstein-Gottorp, og var i 1592 engasjert i en konflikt med Sigismunds ektemake Anna av Habsburg._NEWLINE_Hun d\xc3\xb8de ved hoffet i Warszawa.'